Podpísali ste ročný kontrakt s AS Trenčín, kde budete pôsobiť ako hlavný tréner. Aké sú vaše prvé dojmy?
Určite pozitívne. Som veľmi rád, že sme si s klubom našli k sebe cestu. Teším sa na zaujímavú spoluprácu, ktorú považujem za výzvu. Poviem otvorene, je to práca, ktorá ma priťahuje. Teším sa na chlapcov, na všetku tú drinu, ktorá nás čaká. Som plný nadšenia a entuziazmu.
Nie je to pre vás prvý kontakt s Trenčínom. O akú spoluprácu šlo v minulosti?
Pred rokmi som pôsobil v Dukle Praha na pozícií strategického riaditeľa. Medzi klubmi existovalo prepojenie a spolupracovali sme.
Čo vaše osobné ciele pred novou výzvou?
Posunúť mužstvo ako celok aj individuálne ďalej. Zo strany klubu i mňa je dôležitý progres hráčov. Chceme sa vrátiť k tomu, čo Trenčín zdobilo v časoch, kedy bol mimoriadne úspešný a bojoval o titul.
Klub sa vrátil na vlastný štadióna, má vízie a ciele, ktoré ma oslovili.
Trenčín ma zažitý systém organizácie hry, ktorý produkuje už dlhé roky. Budú najbližšie týždne pre vás najmä o učení sa?
Systém mi je dobre známy. Keď som pôsobil v pražskej Dukle, tak sme boli v procese stotožnenia sa s ním. Chceli sme sa nastaviť podľa vzoru Trenčína, takže som v ňom doma.
Rovnako sme sa ho snažili predvádzať aj v First Vienna FC. Dvakrát sme ligu vyhrali a naposledy nám plány pokazila pandémia, takže sme nepostúpili do profesionálnych súťaží.
Aj to bol dôvod, prečo ma Trenčín oslovil. Som zástancom ofenzívneho futbalu. Samozrejme, musíme nájsť rovnováhu medzi ofenzívou a defenzívou. Toto mužstvo má predpoklady, aby bolo na ihrisku dominantné.
AJ TOTO SA V ČLÁNKU DOČÍTATE
Plánuje si Peter Hlinka doviesť do Trenčína vlastných hráčov?
Je jeho prioritou udržať Ramóna?
ňAký dojem na neho urobilo mužstvo v uplynulej sezóne?
Je jeho cieľom doviesť Trenčín späť do pohárovej Európy?
Ako vníma šance Slovenska na blížiacom sa EURE?